laion/Wikipedia-Exotic huggingface dataset:
হালা আল তুর্ক

হালা আল তুর্ক (আরবি: حلا الترك; ১৫ মে ২০০২) হচ্ছে একজন বাহরাইনি গায়িকা। তার পিতা "মুহাম্মদ আল তুর্ক" মূলতঃ জর্ডানি। তার মা "মনা সাবের" বংশের দিক থেকে সিরীয়। হালা ২০০৯ সাল থেকে জনসম্মুখে গান গেয়ে আসছেন। হালা আল তুর্ক (জন্ম: ১৫ই মে ২০০২) বাহরাইনের সঙ্গীত প্রযোজক মোহাম্মদ আল তুর্ক ও মনা সাবেরের পরিবারে জন্মগ্রহণ করেন। তিনি প্রায় চার বা পাঁচ বছর বয়সে তার পরিবারের জন্য গান গাওয়ার কথা মনে রেখেছেন এবং বলেছেন যে, তিনি চার বছর বয়সে গান গাওয়ার প্রতি তার ভালবাসা আবিষ্কার করেছিলেন। তার বাবা-মা পৃথক হয়ে যাওয়ার পর তিনি মায়ের সাথে চলে যান, কিন্তু পরবর্তীকালে তার মায়ের বিরুদ্ধে "অর্থ আত্মসাত" করার অভিযোগ নিয়ে বাবার কাছে ফিরে আসেন। সোশ্যাল মিডিয়ায় বিষয়টি নিয়ে নেতিবাচক প্রতিক্রিয়া শুরু হলে তার পারিবারিক উকিল মুহাম্মদ আল জসিম পরিষ্কার করেছেন, তার বয়স কম হওয়ায় তার মায়ের বিরুদ্ধে তিনি মামলা করেননি। তবে তার বাবা মামলাটি করেছেন ও মামলায় জয়ী হয়েছেন। এই ঘটনার পর বাহরাইনের একটি শরীয়া আদালত হালা ও তার ভাইয়ের জিম্মাদারী তার পিতার কাছে সমর্পণ করে। হালা আল তুর্ক ২০১১ সালে আরবীয় টিভি চ্যানেল এম.বি.সি ৪ কর্তৃক অ্যারাবস গট ট্যালেন্ট এর জন্য নির্বাচিতা হয়ে বিপুল জনপ্রিয়তা অর্জন করেন। পরবর্তীকালে প্ল্যাটিনাম রেকর্ডসে অংশগ্রহণ করেন।[তথ্যসূত্র প্রয়োজন] তার গাওয়া ২০১৫ সালের গান "লিভ ইন দ্য মোমেন্ট (Live In The Moment)"- এর দর্শকসংখ্যা মাত্র তিনমাসে ১৫ মিলিয়নে দাড়ায় । তার বক্তব্য, "এটা তার ক্যারিয়ারে এইপর্যন্ত সর্ববৃহৎ কৃতিত্ব। ২০১৫ সালেই তিনি ইরানি ব্যাংকিং প্রকল্পের স্পন্সরকৃত "আল-তুর্ক প্রোডাকশন"-এ যোগ দেন। তার গান নামী এবং জা'আল ক্বামার (আরবি: نامي وجاء القمر) একটি গান হিসেবে প্রযোজিত হয়, যদিও পারতপক্ষে এই দুটি গান আলাদা। ২০১৯ সালে তিনি নিকেলোডিয়ন কিডস চয়েস এওয়ার্ডে "প্রিয় নারী শিল্পী" পুরস্কারটি জেতেন। দিমা বাশার বাহরাইনী সংস্কৃতি "حلا الترك تتحدث عن جنسيتها مرة أخرى: جذوري أردنية ولكني أحمل الجنسية البحرينية | مجلة سيدتي" [Hala Al-Turk talks about her nationality again: My roots are Jordanian, but I hold Bahraini citizenship]। ২০১৮-০৯-৩০। ৩০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০২২-০১-০৯।  "Singer Hala Al Turk faces social media backlash over lawsuit against mother, family lawyer clears the air"। গালফটুডে (ইংরেজি ভাষায়)। সংগ্রহের তারিখ ২০২২-০১-০৯।  "Bahraini singer Hala Al Turk at the centre of a social media storm"। গালফ নিউজ (ইংরেজি ভাষায়)। সংগ্রহের তারিখ ২০২২-০১-০৯।  "হালা আল তুর্ক ওভারভিউ"। লেটসসিঙ্গিত ডট কম (আরবি ভাষায়)। সংগ্রহের তারিখ ২০১৬-০১-২৭।  "হালা আল তুর্ক"। আনগামী ডট কম (আরবি ভাষায়)। সংগ্রহের তারিখ ২০১৬-০১-২৭।  Marwa Hamad। "Nickelodeon Kids' Choice Awards Abu Dhabi: Who won what"। Gulf News। সংগ্রহের তারিখ সেপ্টেম্বর ২১, ২০১৯।  ফেসবুকে হালা আল তুর্ক টুইটারে হালা আল তুর্ক
অলিম্পিকে নেদারল্যান্ডস এন্টিলস

নেদারল্যান্ডস এন্টিলস ১৯৫২ সাল থেকে ২০০৮ সাল পর্যন্ত অলিম্পিক গেমসে অংশগ্রহণ করেছে। এর মধ্যে ১৯৫৬ সালে নেদারল্যান্ডস এর সমর্থনে এবং ১৯৮০ সালে যুক্তরাষ্ট্রের নেতৃত্বে গ্রীষ্মকালীন অলিম্পিক বয়কট করেছিল। শীতকালীন অলিম্পিকে নেদারল্যান্ড এন্টিলস শুধু মাত্র ১৯৮৮ ও ১৯৯২ গেমসে অংশগ্রহণ করেছে। নেদারল্যান্ডসে জাতীয় অলিম্পিক কমিটি ১৯৩১ সালে গঠিত হয় এবং আন্তর্জাতিক অলিম্পিক কমিটি কর্তৃক ১৯৫০ সালে স্বীকৃত হয় এবং ২০১০ সালে নেদারল্যান্ড এন্টিলস বিলুপ্ত করলে ২০১১ সালে স্বীকৃতি বাতিল করে। ২০১২ গ্রীষ্মকালীন অলিম্পিকে ৫জন ক্রীড়াবিদ অলিম্পিক পতাকা নিয়ে স্বাধীন অলিম্পিয়ান হিসাবে অংশগ্রহণ করেছিল।  Aruba (১৯৮৬ পর্যন্ত)  Curaçao  Sint Maarten  Bonaire  Sint Eustatius  Saba অলিম্পিকে আরুবা শীতকালীন অলিম্পিকে ক্রান্তীয় জাতিসমূহ "Curtain comes down on 123rd IOC Session"। Olympic.org।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Netherlands Antilles"। Sports-Reference.com। ৩১ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৬।
গুরু রাম দাশ

গুরু রাম দাশ ([ɡʊru ɾɑm dɑs]; ১৫৩৪-১৫৮১) ছিলেন শিখধর্মের দশ শিখ গুরুর  চতুর্থ গুরু। ৩০ আগস্ট ১৫৭৪ সালে তিনি শিখ গুরুর পদ পান। ২৪ সেপ্টেম্বর ১৫৩৪ সালে রাম দাশ পাঞ্জাব অঞ্চল, লাহোরের চুনা মান্ডিতে  জন্মগ্রহণ করেন। তার বাবা ছিলেন হরি দাশ ও তার মা অনুপ দেবী( দয়া কৌর)। গুরু অমর দাশের কনিষ্ঠ কন্যা বিবি বানি ছিলেন তার স্ত্রী। তাদের তিন পুত্র ছিল : পৃথ্বী চাঁদ, মহাদেব ও গুরু অর্জন। গুরু রাম দাশের শ্বশুর ছিলেন গুরু অমর দাশ, যিনি ছিলেন দশ গুরুর তৃতীয় গুরু।  একজন গুরু হিসাবে, তার অন্যতম প্রধান অবদান ছিল শিখ সমাজের কাঠামো সংগঠিত করা। উপরন্তু, তিনি লাভার রচয়িতা ছিলেন যেটি হচ্ছে শিখ বিবাহের চারটি  মন্ত্র। তিনি রামদাশপুর নগরের পরিকল্পনাকারী এবং স্রষ্টা, যা পরে শিখদের পবিত্র শহর অমৃতসর হয়ে ওঠে। টাং গ্রামের মালিকের কাছ থেকে ৭০০ টাকায় জমি কিনে তিনি ১৫৭৪ সালে নগরটি প্রতিষ্ঠা করেন। এর আগে ১৫৬৪ সালে গুরু রাম দাশ সুলতানবিন্দ গ্রামের কাছাকাছি সন্তোকসর সরোবর নির্মাণের কাজ শুরু করেছিলেন (এক উৎস অনুযায়ী,১৫৭০ সাল)। এই নির্মাণ কার্য ১৫৮৮ সালের আগে শেষ করা সম্ভব হয়নি। ১৫৭৪ সালে, গুরু রাম দাশ তার বাসভবন নির্মাণ করে, সেখানে চলে যান।  সেই সময়ে, এটি গুরু দা চক হিসাবে পরিচিত ছিল (পরে, এটি চক রাম দাশ হিসাবে পরিচিত হয়ে ওঠে)। অমৃতসরে  গুরুদুয়ারা হরমন্দির সাহিব, যা 'ঈশ্বরের আবাস' এছাড়াও দরবার সাহিব নামে পরিচিত, তারই পরিকল্পিত। শিখদের প্রধান গ্রন্থ গুরু গ্রন্থ সাহিব গুরু রাম দাশের রচিত। এতে শিখদের বিভিন্ন শিক্ষামূলক ৬৮৮টি স্তবগান আছে। এর মধ্যে ৩০৫ পৃষ্ঠাটি নিম্নরূপ। — সাধু সন্ত এবং পুণ্য স্নানেের ওপর গুরু রাম দাশের বানী।  এছাড়াও  গুরুর বানীগুলি,   নানকশাহী দিনপঞ্জিকা এবং দৈনিক শিখদের প্রার্থনা, কীর্ত্তন সোহিলার অংশ। প্রচলিত শিখ বিয়ের অনুষ্ঠান, যেটি আনন্দ কারজ হিসাবে পরিচিত, সেটি গুরু রাম দাস  রচিত চার-স্তবকেের স্তবগান  কেন্দ্র করে অনুষ্ঠিত হয়। বিয়ের অনুষ্ঠানে নব দম্পতি গুরু রাম দাসের স্তবকগুলির একটি করে লাবাস্তবক পড়েন এবং গুরু গ্রন্থ সাহিবকে কেন্দ্র করে একটি করে পাক ঘুরতে থাকেন। প্রথম পাকটি, বিবাহ বন্ধনে আবদ্ধ হয়ে, গৃহস্থ জীবনে প্রবেশ করার জন্য। দ্বিতীয় পাকে ঈশ্বরের ইচ্ছায় দুটি প্রাণের মিলন বর্নিত হয়। তৃতীয় পাকে, নবদম্পতিকে সবচেয়ে সৌভাগ্যবান  হিসাবে বর্ণনা করা হয়, যেহেতু তারা গুরুর সান্নিধ্যে, ঈশ্বরের প্রার্থনা করেছেন। চতুর্থ পাকে, বর্নিত হয় যে  দম্পতিরা তাদের ইচ্ছা অনুসারে একে অপরকে পেয়েছেন এবং অভিনন্দিত হয়েছেন। লাভান,  গুরু রাম দাস রচিত, একটি সুন্দর বানী, যার দ্বারা শিখ দম্পতিকে বিবাহ করার অর্থ বোঝানো হয়। কার্যকরভাবে গুরু, শিখ বিবাহকে একটি আধ্যাত্মিক মিলন হিসাবে, সংজ্ঞায়িত করেন, এই দু লাইনে: "যারা নিছক একসঙ্গে বসবাস করে, তাদের স্বামী ও স্ত্রী, বলা যায় না, তাদের একা বলা যায়, বরঞ্চ  যারা এক আত্মা দুই দেহ, তাদের স্বামী ও স্ত্রী, বলা যায়।" গুরু রাম দাস  ১ সেপ্টেম্বর ১৫৮১ সালে, পাঞ্জাব অঞ্চলের  অমৃতসর শহরে মারা যান।
মাগুরা সরকারি বালিকা উচ্চ বিদ্যালয়

মাগুরা সরকারি বালিকা উচ্চ বিদ্যালয় বাংলাদেশের মাগুরা জেলার একটি মাধ্যমিক শিক্ষা প্রতিষ্ঠান। মাগুরা জেলার প্রথম শিক্ষা প্রতিষ্ঠান হিসেবে মাগুরা ইংরেজি উচ্চ বিদ্যালয় (বর্তমান মাগুরা সরকারি উচ্চ বিদ্যালয়) ১৮৫৪ সালে প্রতিষ্ঠিত হয়। যেখানে আলাদাভাবে লিঙ্গ নির্ধারণ করা হয়নি। এতদ্ব্যতীত নারীদের জন্য আলাদা একটি শিক্ষা প্রতিষ্ঠানের তাগিদ থেকে ১৯০৩ সালে বিদ্যালয়ের অন্যতম প্রতিষ্ঠাতা বাবু নিবারণ চন্দ্র চক্রবতীর স্ত্রীর নামানুসারে মহালাকসি বালিকা উচ্চ বিদ্যালয় নামে প্রতিষ্ঠিত হয়।১৯৪৮ সালে বিদ্যালয়টি মধ্য ইংরেজি (এম, ই) স্কুলে এবং ১৯৫৪ সালে পূর্ণাঙ্গ উচ্চ বিদ্যালয়ে উন্নীত হয়ে মাগুরা বালিকা উচ্চ বিদ্যালয় নামে নামাকৃত হয়। ১৯৭০ সালে বিদ্যালয়টি সরকারিকরণ করা হয় তখন হতে এটির নামকরণ করা হয় মাগুরা সরকারি উচ্চ বালিকা বিদ্যালয়। ১.৭৫ একর জমির উপর ২২ কক্ষ বিশিষ্ট দ্বিতল ভবন ও প্রধান শিক্ষয়িত্রীর একতলা বাস ভবন নিয়ে বিদ্যালটির অবস্থান। মোট শ্রেণিকক্ষ রয়েছে ১৬টি।এছাড়া,অফিস কক্ষ রয়েছে ৩টি, গবেষণাগার ২টি, লাইব্রেরি ১টি, মসজিদ ১টি, খেলার মাঠ ১টি এবং পুকুর রয়েছে ১টি। বর্তমানে স্কুলে ছাত্রীসংখ্যা প্রায় ১২৮০ এবং শিক্ষক-শিক্ষিকার সংখ্যা ৪২। ষষ্ঠ শ্রেণি থেকে দশম শ্রেণি পর্যন্ত মোট ৫টি শ্রেণিতে শাখা রয়েছে ১০টি। নবম ও দশম শ্রেণিতে চালু আছে বিজ্ঞান , মানবিক ও ব্যবসায় শিক্ষা শাখা। বিতর্ক, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট প্রোগ্রামে অংশগ্রহণ করে স্কুলটি সুনাম অর্জন করেছে। এছাড়া ২০১২ সাল থেকে অন্বেষা নামে একটি নিয়মিত সাহিত্য বার্ষিকী প্রকাশ করে আসছে। বিদ্যালয়টি প্রতিষ্ঠা থেকেই নারি শিক্ষার প্রসারের কাজ করে চলছে। পাবলিক পরীক্ষায় এটি বরাবরই জেলা পর্যায়ে ১ম অথবা ২য় স্থান অধিকার করে আসছে। মাগুরা সরকারি উচ্চ বিদ্যালয় বাংলাদেশের বিদ্যালয়সমূহের তালিকা http://www.maguragovtgirlshighschool.jessoreboard.gov.bd "বিতর্কে চ্যাম্পিয়ন মাগুরা সরকারি বালিকা বিদ্যালয়"। দৈনিক সূবর্ণভূমি.কম। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ৯, ২০১৬।  "মাগুরা সরকারি বালিকা উচ্চ বিদ্যালয়ের এসএসসিতে জিপিএ৫ প্রাপ্তদের সংবর্ধনা"। দৈনিক মাগুরা নিউজ.কম। সংগ্রহের তারিখ জানুয়ারি ২৭, ২০১৫।
ইবনে হিব্বান

আবু হাতিম মুহাম্মদ ইবনে ফয়সাল আল-তামিমি আল-দারিমি আল-বুস্তি (মৃত্যুঃ ৯৬৫ খ্রিষ্টাব্দ) একজন বিখ্যাত মুসলিম পণ্ডিত, মুহাদ্দিস, ইতিহাসবেত্তা এবং বহুগ্রন্থের লেখক ছিলেন। তিনি “খোরাসানের শাইখ” নামে পরিচিত। ইবনে হিব্বান ৮৮৩ খ্রিষ্টাব্দে আফগানিস্তানের সিস্তানে জন্মগ্রহণ করেন। তিনি তৎকালীন কালের বিখ্যাত বিজ্ঞানীদের কাছে জ্ঞান অর্জন করেন। তার শিক্ষকদের মধ্যে উল্লেখযোগ্য কয়েকজন হলেনঃ আল-নাসাই’, আল-হাসান ইবনে সুফিয়ান, আবু ইয়ালা আল-মসুলি, হুসায়েন ইবনে ইদ্রিস আল-হারাভি, আবু খলিফা আল-জামহি, ইমরান ইবনে মুসা ইবন মাদঝাশি, আহমাদ ইবনে হাসান আল-সুফি, জাফর ইবনে আহমাদ আল-দিমাশকি, ইবনে খুজাইমাহ প্রমুখ। তার ছাত্রদের মধ্যে মুহাম্মদ ইবনে মানদা, আবু আব্দুল্লাহ আল-হাকিম অন্যতম। তিনি সমরকন্দ-এর কাজি হিসেবে দায়িত্ব পালন করেছেন। তিনি ফিকাহ, হাদিস, বিজ্ঞানের মধ্যে জ্যোতির্বিজ্ঞান, চিকিৎসাবিজ্ঞান-সহ বহু বিদ্যার বিশেষজ্ঞ ছিলেন। কিতাব আল সাহাবা (৫ খণ্ড) কিতাব আল তাবেয়ুন (১২ খণ্ড) কিতাব আল আত তাবেয়ীন (১৫ খণ্ড) কিতাব তাবা আত-তাবা (১৭ খণ্ড) কিতাব আলা আল-হাওয়াম (১০ খণ্ড) কিতাব আল রিহলা (২ খণ্ড) কিতাব আল ফাসল বায়না আখ-বারনা ওয়া হাদ্দানা তারিখ আল সিকাত ইলাল ওয়া আওহাম আল মুআরিরিখিন ইলাল মানাকিব আয-যুহরী (২০ খণ্ড) ইলাল হাদিস মালিক (১০ খণ্ড) ইলাল মা আসনাদা আবু হানীফা (১০ খণ্ড) গরাইব আল কুফেইন (১০ খন্দ) গরাইব আহল আল বাসরাহ (৮ খণ্ড) মাওকুল মা রু'ফিয়া আল মুজাম আলা আল মুদুন আল হিদায়াহ ইলা আল ইলম আল সুনান ইবনে হিব্বান ৩৫৪ হিজরি সনের শাওয়াল মাসের শেষের দিকে মৃত্যুবরণ করেন। "ابن حبان"। Shamela.ws। ১০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৩।  Al-Dhahabi। Tazkirat al-Huffaz।  "Islamic Pedia - Ibn Hibban Al-Busti Al-Sijistani (d-354H) إبن حِبَّان البُسطي السِّجِستانِي"। islamicencyclopedia.org। সংগ্রহের তারিখ ২০২০-০৫-১১। [স্থায়ীভাবে অকার্যকর সংযোগ]
আবুল কাসেম (রাজনীতিবিদ)

আবুল কাসেম (২ ফেব্রুয়ারি ১৮৭২ - ১০ অক্টোবর ১৯৩৬) ছিলেন ব্রিটিশ ভারতের একজন বাঙালি রাজনীতিবিদ। আবুল কাসেম ১৮৭২ সালের ২ ফেব্রুয়ারি বেঙ্গল প্রেসিডেন্সির বর্ধমান জেলার কাশিয়ারা গ্রামে জন্মগ্রহণ করেন। তার পিতা আবদুল মজিদ সরকারের আবগারি শুল্ক বিভাগের কর্মকর্তা ছিলেন। তার দাদা খান বাহাদুর গোলাম আসগর ছিলেন ইস্ট ইন্ডিয়া কোম্পানির বিচার বিভাগের প্রধান সদর আমিন। তিনি ১৮৯৪ সালে প্রেসিডেন্সি কলেজ থেকে বিএ পাস করেন। আবুল কাসেম ১৮৯৫ সালে ভারতীয় জাতীয় কংগ্রেসে যোগ দেন। ১৮৯৬ সালে কলকাতায় কংগ্রেসের ১২তম বার্ষিক অধিবেশন অনুষ্ঠিত হয়। তিনি এই অধিবেশনে কলকাতার প্রতিনিধি ছিলেন। তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন। কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা। ১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন। খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন। আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন। সুরেন্দ্রনাথ ব্যানার্জী‌র দ্য বেঙ্গলি পত্রিকায় আবুল কাসেম জীবনের প্রথমদিকে সহকারী সম্পাদক হিসেবে কাজ করেছেন। ১৯০৬ সালে তিনি ও ব্যারিস্টার আবদুর রসুল দ্য মোসলমান প্রকাশ করেন। তিনি পত্রিকার প্রথম সম্পাদক হন। এছাড়াও তিনি মুসলিম ক্রনিকল, মুসলিম আউটলুক পত্রিকার সাথে যুক্ত ছিলেন। সাপ্তাহিক পত্রিকা নবযুগ প্রকাশের সময় তিনি এ. কে. ফজলুল হককে সহায়তা করেছেন। তার প্রকাশিত ও সম্পাদিত পত্রিকার মধ্যে আরো রয়েছে প্রোগ্রেস, মুসলিম স্ট্যান্ডার্ড এবং সাপ্তাহিক মোসলেম বাণী পত্রিকা। বন্যাপ্রবণ বর্ধমান, বীরভূম ও বাঁকুড়া জেলার ত্রাণ ব্যবস্থাপনায় আবুল কাসেম সক্রিয়ভাবে অংশ নিতেন। দামোদর, অজয় ও কুনু নদীর প্রভাবে এসব অঞ্চলে প্রায় প্রতিবছর বন্যা দেখা দিত। রাস্তা, বিনামূল্যের স্বাস্থ্যকেন্দ্র এবং শিক্ষাপ্রতিষ্ঠান নির্মাণে তিনি সহায়তা করেছেন। বর্ধমান টাউন স্কুল তার উদ্যোগে নির্মিত হয়। আবুল কাসেম ১৯৩৬ সালের ১০ অক্টোবর মৃত্যুবরণ করেন। আবুল কাসেম, বাংলাপিডিয়া
অলিম্পিকে উত্তর মেসিডোনিয়া

উত্তর মেসিডোনিয়া প্রথম অলিম্পিক গেমসে স্বাধীন জাতি হিসেবে অংশগ্রহণ করে ১৯৯৬ সালে এবং তারপর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে, শীতকালীন অলিম্পিকে প্রথম অংশগ্রহণ করেন ১৯৯৮ গেমসে। এর পূর্বে মেসিডোনিয়া ১৯৮৮ পর্যন্ত যুগোস্লাভিয়ার হয়ে অংশগ্রহণ করেছিল এবং ১৯৯২ সালে স্বাধীন অলিম্পিয়ান হিসেবে অংশগ্রহণ করেছিল। মেসিডোনিয়া জাতিসংঘে নামকরণ নিয়ে উদ্ভূত বিতর্কিত আবেদনের কারণে “মেসিডোনিয়া সাবেক যুগোস্লাভ প্রজাতন্ত্র” নামে অংশগ্রহণ করেছি। ১৯৯৬ সালের পর মেসিডোনিয়ার একজন মাত্র ক্রীড়াবিদ অলিম্পিক পদক অর্জন করেছে। মেসিডোনিয়া সমাজতান্ত্রিক প্রজাতন্ত্রের আরও কিছু ক্রীড়াবিদ অলিম্পিক পদক অর্জন করেছে, যারা যুগোস্লাভিয়ার হয়ে অংশগ্রহণ করেছিল। প্যারালিম্পিকে মেসিডোনিয়া অলিম্পিকে যুগোস্লাভিয়া "МЕДАЛИСТИ НА ОИ" (Macedonian ভাষায়)। Makedonski Olimpiski Komitet। ২০০৮-০৬-০২ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৫। উদ্ধৃতি শৈলী রক্ষণাবেক্ষণ: অচেনা ভাষা (link) "The Former Yugoslav Republic of Macedonia"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Macedonia"। Sports-Reference.com। ২০ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৬।
পান বাজার

পান বাজার পল্টন বাজার, আমবারী এবং ফ্যান্সি বাজার দ্বারা বেষ্টিত উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল।  এটি ব্রহ্মপুত্র নদের দক্ষিণ তীরে শহরের কেন্দ্রস্থিত গুরুত্বপূর্ণ অংশ। জেলা আদালত (কামরূপ) এই অঞ্চলের প্রধান বৈশিষ্ট্য। এই অঞ্চলে অনেক গ্রন্থাগার, প্রধান সরকারি দপ্তর এবং একটি শপিং জেলা রয়েছে। রেস্তোরাঁ এবং পুস্তকের দোকান  অঞ্চলে একটি অনন্য পরিবেশ প্রদান। এছাড়াও ওষুধ এবং ফার্মাসিউটিক্যাল পণ্য এবং মুদ্রণ ও প্রকাশনার জন্য কেন্দ্রস্থল হিসেবে একটি প্রধান পাইকারি বাজার রয়েছে। দিঘলীপুখরি নিকটবর্তী, আসাম ও উত্তর-পূর্ব অঞ্চলের অন্যান্য অংশের ঐতিহ্যগত চারু ও কারুশিল্পের অনেক দোকান রয়েছে। কাছাড়ি ঘাটে, জেলা আদালত পাশে একটা গুরুত্বপূর্ণ স্থানীয় নদী বন্দর রয়েছে। পান বাজার সাংস্কৃতিক ও শিক্ষামূলক আগ্রহের ক্ষেত্রে গুয়াহাটির একটি হটস্পট হিসেবে পরিচিত হয়। এই অঞ্চলে কামরূপ অনুসন্ধান সমিতি, আসাম রাজ্য জাদুঘর এবং জেলা গ্রন্থাগারের মত অনেক ঐতিহাসিক ভবন রয়েছে । নেহেরু পার্ক এবং shukreswar মন্দির এই অঞ্চলের গুরুত্বপূর্ণ পর্যটক আকর্ষণিক কেন্দ্র। কটন কলেজ, হেণ্ডিক গার্লস কলেজে, কটন কলেজিয়েট হাইস্কুল ও ডন বস্কো হাই স্কুল এই অঞ্চলের বিশিষ্ট শিক্ষা প্রতিষ্ঠান হয়  যার গুরুত্ব রাজ্যিক স্তর অপরিসীম। ডমিনো'স পিজা, ফুড ভিলা,অশোকা,  রেবতী'স, সানফ্লাউয়ার, কল্যাণী, গৌহাটি ডেইরি, উস পিজা এবং পিক্কাদিলি ইত্যাদি এই অঞ্চলের কয়েকটি সুপরিচিত রেস্তোরাঁ। বেলতলা  চাঁদমারি  গণেশগুড়ি  মালিগাঁও  নারেঙ্গি rbi.org। "পান বাজার"।
সুমনা চক্রবর্তী

সুমনা চক্রবর্তী (২৪ জুন ১৯৮৮) হলেন একজন ভারতীয় চলচ্চিত্র এবং টেলিভিশন অভিনেত্রী। ২০০৯ সালে ডা ড্যাটিং ট্রুথ নামের একটি ইংরজী মিউজিকাল অপেরা নাটক দিয়ে তার পদচারণা হয়। ২০১১ সালে একটি সোপ অপেরাতে একটি কিরদার করেন যার নাম বড়ে আচ্ছে লাগতে হ্যাঁয]। অতঃপর ২০১২ সালে বার্ফি! ছবিতে কামেও চরিত্র করেন। এরপর তাকে কপিল শর্মার সাথে একটি রিয়ালিটি শো কমেডি নাইটস উইথ কপিল-এ দেখা যায়। কমেডি নাইটস উইথ কপিল শোটি বন্ধ হয়ে যাওয়ার পর তাকে অনেক শো যেমন ক্রাইম পেট্রোল, সাবধান ইন্ডিয়া, দ্যা কাপিল শার্মা শো ছাড়াও অন্যান্য অনেক অপেরা সোপেও দেখা যায়। এছাড়াও ২০১৪ সালে সালমান খানের কিক ছবিতেও একটি বিশেষ চরিত্র করেন। "Sumona Chakravarthi: I continued working on my birthday — Times of India"। The Times of India। ২৬ জুন ২০১৪। সংগ্রহের তারিখ ২০১৬-০৪-২৫।  Akash Wadhwa (২১ নভেম্বর ২০১৩)। "I am addressed as Kapil Sharma's wife: Sumona Chakravarti"। The Times of India। সংগ্রহের তারিখ ২৪ এপ্রিল ২০১৬। Currently, I am being shown as a 43-year old woman, though my real age is 25.  "DA DATING TRUTHS...Feel the magic of Indian Cinema on Stage..."। ডিসেম্বর ১, ২০০৯। সংগ্রহের তারিখ ১২ জুলাই ২০১২।  "Sumona is all praises for Ranbir"। The Times of India। ১১ জুলাই ২০১২। সংগ্রহের তারিখ ১২ জুলাই ২০১২।  "Fit and funny"। The Hindu। ৮ অক্টোবর ২০১৪। সংগ্রহের তারিখ ২০ অক্টোবর ২০১৪।  Awaasthi, Kavitha (২৭ জুন ২০১৪)। "Kapil Sharma says I will never get a husband: Sumona Chakravarti"। Hindustan Times। সংগ্রহের তারিখ ২৮ নভেম্বর ২০১৫।  "सुमोना छोड़ सकती हैं कपिल शर्मा का शो! जानिए किस बात से हैं नाराज" ['The Kapil Sharma Show' actress Sumona Chakravarti caught smoking] (Hindi ভাষায়)। Dainik Bhaskar। ৫ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) ইন্টারনেট মুভি ডেটাবেজে সুমনা চক্রবর্তী (ইংরেজি) ইন্সটাগ্রামে সুমনা চক্রবর্তী টুইটারে সুমনা চক্রবর্তী ফেসবুকে সুমনা চক্রবর্তী উইকিমিডিয়া কমন্সে সুমনা চক্রবর্তী সংক্রান্ত মিডিয়া রয়েছে।
হিজড়া

হিজড়া বলতে যা যা বোঝানো যেতে পারে: জন্মগতভাবে লৈঙ্গিক ত্রুটি রয়েছে যাদের, যার কারণে তাদেরকে প্রথমেই নারী বা পুরুষ বলে চিহ্নিত করা যায় না, স্বাস্থ্য বিজ্ঞানের সহায়তায় সর্বাধিক নিকটবর্তী লিঙ্গবৈশিষ্ট দ্বারা নির্দিষ্ট করা হয়। হিজড়া বা তৃতীয় লিঙ্গ -দক্ষিণ এশিয়ার -নারী ও পুরুষ ব্যতিরেকে সকল লিঙ্গের পৃথক একক শ্রেণিবিভাগ। রূপান্তরিত বা ট্রান্সজেন্ডার- অস্ত্র পাচারের মাধ্যমে পুরুষের দৈহিক আকৃতি পরিবর্তন করে নারীর আকৃতি ধারণ কারি। রূপান্তরকামী বা গে - সেসকল ব্যক্তিবর্গ নিজেদের যৌন পরিচয় বা যৌন অভিব্যক্তি তাদের জন্মগত যৌনতা হতে আলাদা হিসেবে চিহ্নিত করেন। আন্তঃলিঙ্গ - জন্মগতভাবে দৈহিক বা জিনগত পুরুষ ও নারীর মধ্যবর্তী কোন অবস্থানের ব্যক্তিবর্গ। খোজা - শুক্রাশয় অপসারণকৃত নপুংসক পুরুষ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
স্বয়ম্বর

স্বয়ংবর বা স্বয়ম্বর (সংস্কৃত: स्वयंवर, আইএএসটি: Svayaṃvara) প্রাচীন ভারতীয় সমাজের একপ্রকার প্রথা। এই প্রথা মুলত উচ্চবংশীয় রাজার কন্যাকে বিবাহকে ঘিরেই পালিত হত। যখন কোনো রাজকুমারী বিবাহের উপযুক্ত বলে পিতা মাতারা মনে করতেন তখন রাজা স্বয়ংবর সভার আয়োজন করতেন। এই খবর দুর দুরান্তে রাজার নিজস্ব দূত অন্য রাজ্যের রাজার কাছে পৌছে দিয়েন। স্বয়ংবর সভায় বিভিন্ন রাজ্যের রাজারা আসতেন। আসতেন রাজপুত্ররা। তখন রাজকুমারী নিজেই ("স্বয়ং") তার স্বামীকে ("বর") নির্বাচিত করতেন। তবে কখনো কখনো রাজা তার কন্যার সামর্থ্যবান স্বামী লাভের জন্য বিভিন্ন প্রতিযোগিতার আয়োজন করতেন। এই সমস্ত খেলা বা প্রতিযোগিতায় যে রাজকুমার বা রাজা বিজয়ী হত, সেই রাজকন্যাকে বিবাহের জন্য নির্বাচিত হত। রামায়ণ অনুসারে রাজা জনক তার কন্যা জানকী বা সীতার জন্য যে স্বয়ংবর সভার আয়োজন করেছিলেন সেখানে শর্ত ছিল একটি ধনুক যা দেবাদিদেব শিবের, সেই ধনুককে তুলে সেখানে গুণ পরানো। এছাড়াও মহাভারতে দ্রৌপদীর বিবাহের সময়, কুন্তীর বিবাহের সময় স্বয়ংবর অনুষ্ঠিত হয়। মহাভারত রামায়ণ
টম আরায়া

টম আরায়া একজন সংগীত শিল্পী যিনি ১৯৮১ সাল থেকে আমেরিকান থ্রাশ মেটাল ব্যান্ড স্লেয়ার এ ভোকালিস্ট ও বেজিস্ট হিসেবে আছেন। স্লেয়ারের প্রতিষ্ঠাতা সদস্য ও গিটারিস্ট কেরি কিং এর অনুরোধে তিনি সেখানে ভোকালিস্ট হিসেবে যোগদান করেন। স্লেয়ারে যোগ দেবার পূর্বে আরায়া ছিলেন একজন রেসপিরেটরি থেরাপিস্ট। সেখান থেকে তিনি তার জমানো অর্থ স্লেয়ারের প্রথম অ্যালবাম শো নো মার্সি তে বিনিয়োগ করেন। টম আরায়ার বেশিরভাগ গানের বিষয় থাকে সিরিয়াল কিলার’দের নিয়ে। টম আরায়া তার স্ত্রী ও দুটি সন্তানসহ আমেরিকার টেক্সাসে বসবাস করেন। তিনি অবসরে হরর সিনেমা দেখতে পছন্দ করেন। স্লেয়ার শো নো মার্সি (১৯৮৩) হেল এওয়েটস (১৯৮৫) রেইন ইন ব্লাড (১৯৮৬) সাউথ অব হ্যাভেন (১৯৮৮) সিজনস ইন দি অ্যাবিস (১৯৯০) ডিভাইন ইন্টারভেনশন (১৯৯৪) আনডিসপিউটেড এটিটিউড (১৯৯৬) ডায়্যাবলাস ইন মিউজিকা (১৯৯৮) গড হেটস আস অল (২০০১) ক্রাইস্ট ইল্যুশন (২০০৬) ওয়ার্ল্ড পেইন্টেড ব্লাড (২০০৯) রিপেন্টলেস (২০১৫) Official website
প্রতাপ সিং কাইরন

প্রতাপ সিং কাইরন (১ অক্টোবর ১৯০১ - ৬ ফেব্রুয়ারি ১৯৬৫) ছিলেন পাঞ্জাব প্রদেশের মুখ্যমন্ত্রী (পরবর্তীতে সংযুক্ত পাঞ্জাব, হরিয়ানা ও হিমাচল প্রদেশ) এবং স্বাধীনতোত্তর পাঞ্জাব প্রদেশের ব্যাপকভাবে স্বীকৃত স্থপতি। তিনি ছিলেন ভারতের স্বাধীনতা আন্দোলনের একজন নেতা। তিনি ব্রিটিশ শাসনের বিরুদ্ধে প্রতিবাদ সংগঠিত করার জন্য ব্রিটিশ সাম্রাজ্যের দ্বারা দু'বার কারা নির্যাতনের শিকার হন; এর মধ্যে একবার পাঁচ বছর ধরে জেলে থাকতে হয়েছে। তার রাজনৈতিক প্রভাব এবং মতবাদ এখনও পাঞ্জাবের রাজনীতিতে বিশেষ প্রভাব বিস্তার করে আছে বলে ধারণা করা হয়। প্রতাপ সিং ১৯০১ সালের ১ অক্টোবর ব্রিটিশ-রাজের অধীন পাঞ্জাব প্রদেশের অমৃতসর জেলার কাইরন গ্রামে জন্মগ্রহণ করেন। তার নামের শেষাংশ নেয়া হয়েছে তার জন্মস্থান থেকে। তার পিতা নিহাল সিং কাইরন প্রদেশে নারীশিক্ষা সূচনায় একজন অগ্রদূত ছিলেন এবং নিজ গ্রামের শিখ মেয়েদের জন্য একটি স্কুল প্রতিষ্ঠা করেন। প্রতাপ দেরাদুনের কর্নেল ব্রাউন কেমব্রিজ স্কুলে ও অমৃতসরের খালসা কলেজে পড়াশোনা করেন এবং এরপর মার্কিন যুক্তরাষ্ট্রে গমন করেন যেখানে তিনি খামার ও কারখানায় কাজ করেছিলেন। সেখানে তিনি ইউনিভার্সিটি অব ক্যালিফোর্নিয়া বার্কলে থেকে অর্থনীতিতে ও মিশিগান ইউনিভার্সিটি থেকে রাষ্ট্রবিজ্ঞানে মাস্টার্স করেন। তিনি যুক্তরাষ্ট্রের খামার পদ্ধতি দ্বারা প্রভাবিত হন এবং পরবর্তীতে ভারতে তা অনুসরণ করতে চেয়েছিলেন। Badal govt’s ‘power’ boost for Kairon companies. Arora, Subhash Chander (১৯৯০)। Turmoil in Punjab Politics। Mittal Publications। পৃষ্ঠা 54। আইএসবিএন 9788170992516।  প্রতাপ সিং কাইরন - 'শিখ হিস্ট্রি'তে সংরক্ষিত জীবন-বৃত্তান্ত।
খান বাহাদুর আবদুল করিম

খান বাহাদুর আবদুল করিম (১২ সেপ্টেম্বর ১৮৭৩ - ৩ মার্চ ১৯৪৫) ছিলেন ব্রিটিশ ভারতের একজন আইনজীবী ও রাজনীতিবিদ। আবদুল করিম ১৮৭৩ সালের ১২ সেপ্টেম্বর জন্মগ্রহণ করেন। তার বাবা মৌলভী আহমদ এবং মা সৈয়দা সৈয়দুন্নেসা। মৌলভী আহমদ একজন ডেপুটি ম্যাজিস্ট্রেট ছিলেন। তার পরিবারের আদিনিবাস কিশোরগঞ্জ জেলার বাজিতপুর উপজেলার বাহেরনগর গ্রামে। তার পূর্বপুরুষ শাহ তাজ মুহাম্মদ ইসলাম প্রচারের উদ্দেশ্যে ১৩ শতকে ইরাক থেকে বাংলায় এসেছিলেন। পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে মোহসিনীয়া মাদ্রাসা (ঢাকা মাদ্রাসা) থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন। আবদুল করিম ১৮৯৯ সালে ঢাকা জজকোর্টে আইনজীবী হিসেবে যোগ দেন। ১৯০৩ সালে তিনি কুমিল্লা জজকোর্টে পাবলিক প্রসিকিউটর হন। ১৯২২ থেকে ১৯২৭ সাল পর্যন্ত তিনি ত্রিপুরা জেলা বোর্ডের চেয়ারম্যান ছিলেন। তিনি ১৯২৬ থেকে ১৯৩০ সাল পর্যন্ত ভারতীয় আইনসভার কাউন্সিল অব স্টেটের সদস্য ছিলেন। সদস্য থাকাকালীন সময়ে ১৯২৭ তিনি দিল্লি ও সিমলা অধিবেশনে দুইবার ও ১৯২৮ সালে দিল্লি ও সিমলা অধিবেশনে দুইবার চেয়ারম্যানের অনুপস্থিতিতে চেয়ারম্যান প্যানেলের অন্তর্ভুক্ত হন। আইনসভার সদস্য অবস্থায় ১৯৩০ সালে তিনি ফরিদপুর বঙ্গীয় প্রাদেশিক মুসলিম সম্মেলনে সভাপতিত্ব করেছেন। ১৯৩৭ সালে তিনি বেঙ্গল লেজিসলেটিভ কাউন্সিলের সদস্য নির্বাচিত হন। ১৯৪১ সালে এ কে ফজলুল হকের মন্ত্রীসভায় তিনি শিক্ষামন্ত্রী হিসেবে দায়িত্বপালন করেছেন। আবদুল করিম ১৯৪৫ সালের ৩ মার্চ বাহেরনগরে মৃত্যুবরণ করেন। খান বাহাদুর আবদুল করিম, বাংলাপিডিয়া